આધારકાર્ડ વેરિફાઈ કરવા માટે તમારે પહેલા તો આધારકાર્ડની વેબસાઈટ uidai.gov.in ખોલવી પડશે. આ વેબસાઈટનું પેજ ખુલ્યા બાદ પેજ પર એક જગ્યાએ આધાર સર્વિસ લખેલું જોવા મળશે. આની નીચે કોઈ વિકલ્પ આપવામાં આવ્યા નથી. તમારે તેમાં પહેલા વિકલ્પ, “વેરિફાઈ આધાર નંબર” પર ક્લિક કરવું પડશે. અહીંયા ક્લિક કરતા જ એક નવું પેજ ખુલશે. આ પેજ પર તમારે તમારો આધાર નંબર લખવાનો રહેશે. આ સિવાય એક સિક્યોરિટી કોડ પણ નાંખવો પડશે જે પેજ પર લખેલો જ હશે. આ બંન્ને નંબર નાંખ્યા બાદ નીચે આપવામાં આવેલા વેરિફાઈના ઓપ્શન પર ક્લિક કરવાનું રહેશે. અહિંયા ક્લિક કર્યા બાદ એક લીલા રંગનુ રાઈટનુ નિશાન આવે તો માનવું કે તમારો આધાર નંબર સાચો છે પરંતુ જો લાલ રંગનુ નિશાન આવે તો સમજવું કે તમારો આધાર નંબર કેન્સલ થઈ ગયો છે.